CELEX: 62009TJ0433
Közösségi védjegy
Felszólalási eljárás
A Tila March közösségi szóvédjegy bejelentése
A CARMEN MARCH korábbi nemzeti ábrás védjegy
Viszonylagos kizáró ok
Összetéveszthetőség
A 207/2009/EK rendelet 8. cikke (1) bekezdésének b) pontja

Az OHIM második fellebbezési tanácsának a Carmen March Juan és a TTNB közötti felszólalási eljárással kapcsolatban 2009. augusztus
20‑án hozott határozata (R 1538/2008‑2. sz. ügy) ellen benyújtott kereset.
Az ügy adatai
A közösségi védjegy bejelentője:
Tamara Taichman, akinek a felperes TTNB a jogutódja.
Az érintett közösségi védjegy:
A Tila March szóvédjegy a 3., 18. és 25. osztályba tartozó áruk vonatkozásában (5402722. sz. védjegybejelentés).
A felszólalási eljárásban hivatkozott védjegy vagy megjelölés jogosultja:
Carmen March Juan.
A hivatkozott védjegy vagy megjelölés:
A CARMEN MARCH spanyol szóvédjegy a 3., 18., 24., 25., 35. és 38. osztályba tartozó áruk és szolgáltatások vonatkozásában,
a felszólalás a 3., 18. és 25. osztályba tartozó áruk vonatkozásában történő lajstromozás ellen irányul.
A felszólalási osztály határozata:
A felszólalási osztály a felszólalást elutasította.
A fellebbezési tanács határozata:
A fellebbezési tanács a felszólalási osztály határozatát hatályon kívül helyezte.
Rendelkező rész
1)
A Törvényszék a keresetet elutasítja.
2)
A Törvényszék a TTNB‑t kötelezi a költségek viselésére.